Kor med lang tradisjon i fremføring av store kirkemusikalske verker er blant andre Oslo Domkor, Cæciliaforeningen (landets eldste blandete kor) og Oslo Bach-kor. Oslo Gospel Choir (etablert 1988) har utgitt mer enn 20 plater. Kvindelige Studenters Sangforening regnes som verdens eldste kvinnelige akademiske kor. Den norske studentersangforening og Guldbergs Akademiske Kor er blant de mest aktive mannskorene i byen. Oslo har videre en rekke amatørkor, ofte knyttet til menigheter og organisasjoner.